Lav et referat af nedenstående tekst:

Tekst:
18-årige Marcus Kongsgaard, der til daglig træner og instruerer i Frederikshavn, har været i England for at dyste i finalen i crossfit og det med stor succes. Her vandt han europamesterskabet i kategorien teens, som kun 10 unge fra hele Europa formåede at kvalificere sig til. - Det er selvfølgelig helt vildt, at jeg har vundet. Det er mega fedt at se, at alt det hårde arbejde, jeg har lagt i min træning og dagligdag har betalt sig, siger Marcus Kongsgaard og tilføjer: - Det betyder meget for mig at vinde, og det er et mål, jeg har haft i lang tid, som endelig er nået. Den fuldkomne atlet Konkurrencen forløb over tre dage, hvor de deltagende sportsudøvere hver især skulle gennemføre seks workouts. Her blev de blandt andet udfordret på styrke, kondition, hastighed og udholdenhed. Disse prøvelser anses indenfor sporten som at være med til at skabe den fuldkomne atlet i crossfit, som er et mix mellem gymnasten, vægtløfteren og sprinteren. Det er dog ikke mere end fire år siden, at Marcus begyndte at dyrke crossfit. Foruden talent og hårdt arbejde har han stor opbakning fra sin familie, der også dyrker sporten. I hjemmet er der sågar installeret et komplet træningscenter. Store drømme På trods af Marcus Kongsgaards nyerhvervede sejr i mesterskabet, har han allerede øjnene på sit næste mål. - Jeg drømmer om at komme til VM, som inden for crossfit kaldes for "CrossFit Games", siger Marcus Kongsgaard. Når Marcus ikke træner, går han på et sportsgymnasium, der giver plads til, at han har tid og kan dyrke sin sport flere gange om dagen, som det kræver at være iblandt de bedste.

Referat:
18-årige Marcus Kongsgaard fra Frederikshavn sikrede sig europamesterskabet i sin kategori i crossfit. Næste mål er VM.